Document ID: 32007D0223

РЕШЕНИЕ НА КОМИСИЯТА
от 4 април 2007 година
относно описа на потенциала за лозарско производство, представен от България съгласно Регламент (ЕО) № 1493/1999 на Съвета
(нотифицирано под номер C(2007) 1469)
(само текстът на български език е автентичен)
(2007/223/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 г. на Съвета от 17 май 1999 г. относно общата организация на пазара на вино (1), и по-специално член 23, параграф 4 от него,
като има предвид, че:
(1)
Регламент (ЕО) № 1493/1999 предвижда като предварително условие за достъпа до допълнителни права за засаждане, както и до подпомагане на преструктурирането и преобразуването, съставянето на опис на потенциала за лозарско производство от съответната държава-членка. Описът трябва да съдържа информацията, изисквана съгласно член 16 от посочения регламент.
(2)
В член 19 от Регламент (ЕО) № 1227/2000 на Комисията от 31 май 2000 г. за установяване на подробни правила за прилагането на Регламент (ЕО) № 1493/1999 на Съвета относно общата организация на пазара на вино по отношение на производствения потенциал (2) се предвиждат подробностите при представяне на информацията, която се съдържа в описа.
(3)
С писма от 10 и 17 януари 2007 г. България представи на Комисията информацията, посочена в член 16 от Регламент (ЕО) № 1493/1999 и в член 19 от Регламент (ЕО) № 1227/2000. При прегледа на тази информация беше установено, че България е съставила описа.
(4)
Настоящото решение не изисква Комисията да установи точността на информацията, която се съдържа в описа, или съвместимостта на законодателството, което е посочено в описа, с общностното право. То не засяга други бъдещи решения на Комисията по тези въпроси.
(5)
Мерките, предвидени в настоящото решение, са в съответствие със становището на Управителния комитет по виното,
ПРИЕ НАСТОЯЩОТО РЕШЕНИЕ:
Член 1
Комисията констатира, че България е съставила описа на потенциала за лозарско производство в съответствие с член 16 от Регламент (ЕО) № 1493/1999.
Член 2
Адресат на настоящото решение е Република България.
Съставено в Брюксел на 4 април 2007 година.

Labels: 12
7
18
6